ઓનલાઇન બારકોડ કોપી પેસ્ટ કરી ઘરે બેઠા જ કમાણી કરવાની લાલચ આપીને હજારો લોકોને ચૂના લગાડનારી ઇંદોરની એક કંપનીએ અનેક ગુજરાતીઓને રાતા પાણી રોવડાવ્યા. અમદાવાદ, સુરત અને રાજકોટમાં આવેલી આ કંપનીની ઓફિસે લગભગ 20 કરોડની ચૂનો લગાવ્યો હોવાની વાત બહાર આવી છે. કંપની ઉઠી જતા લોકો કંપનીની ઓફિસે દોડી આવ્યા હતા. તો બીજી તરફ પોલિસે પણ આ સમગ્ર મામલામાં વધુ તપાસ આદરી છે. ક્યૂ-7 પ્રાઇવેટ લિમીટેડ નામની આ કંપનીએ આવી ઉઠાતરી કરી છે.